Diari Oficial de la Generalitat Valenciana


Sumari del DOGV 8976, del 16-12-2020 (2020/10104)

Informació pública del Pla especial d'ordenació d'infraestructures de generació d'energia solar fotovoltaica als municipis d'Ayora, Zarra i Jarafuel.
-----------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10263


Data del document
:   12-11-2020

Organisme emissor
:   Ajuntament de Jarafuel

Tipus de document
:   Anunci

Descriptors 

:   * Jarafuel
    * administració local
    * pla d'urbanisme

Informació pública del Pla especial d'ordenació d'infraestructures de generació d'energia solar fotovoltaica als municipis d'Ayora, Zarra i Jarafuel. [2020/10885]  
En relació amb el Pla especial d'ordenació d'infraestructures de generació d'energia solar fotovoltaica als municipis d'Ayora, Zarra i Jarafuel, el Ple de l'Ajuntament, en la sessió celebrada el dia 30 d'octubre de 2020, per unanimitat dels assistents que constitueixen la majoria absoluta del nombre legal de membres de la corporació, va adoptar els següents acords:  
  
Primer  
Vist que la documentació presentada es considera completa, sotmetre-la a participació pública i consultes a les administracions públiques afectades.  
  
Segon  
La informació pública es realitzarà en els termes determinats en l'article 53 de la Llei d'ordenació del territori, urbanisme i paisatge (LOTUP), per mitjà d'un anunci en el Diari Oficial de la Generalitat Valenciana i en premsa escrita de gran difusió, i es posarà la documentació indicada per la llei a la disposició del públic per termini de quaranta-cinc dies hàbils.  
  
Tercer  
L'anunci d'informació pública farà constar la possibilitat de formular al·legacions al contingut de la documentació, que incorpora:  
Doc.1. Estudi ambiental i territorial estratègic:  
Doc.2. Versió preliminar del Pla especial  
Doc.3. Pla de participació pública  
Doc.4. Estudis sectorials  
  
Quart  
Sol·licitar informes sectorials dels diferents departaments i òrgans competents de les administracions públiques afectades en les seues competències respectives i informes de les empreses que gestionen o exploten infraestructures de serveis declarats essencials o d'utilitat pública, així com a totes les persones, associacions, plataformes o col·lectius que s'hagen pronunciat o aportat suggeriments en la fase prèvia a la redacció del Pla especial.  
  
Cinqué  
Inserir l'anunci en el Diari Oficial de la Generalitat Valenciana, en el tauler d'anuncis de l'Ajuntament i en un diari no oficial d'àmplia difusió en el municipi.  
Cosa que es fa pública per a general coneixement, amb l'avís que l'expedient podrà ser examinat de dilluns a divendres, de 08.00 a 14.00 hores, en les oficines de l'Ajuntament de Jarafuel, o consultar-se la documentació en la següent adreça electrònica: https://www.jarafuel.es/noticia-pagina/plan-especial  
Podran formular-se al·legacions al contingut de la documentació assenyalada anteriorment en el termini de quaranta-cinc dies hàbils a comptar des de l'endemà de l'última publicació de present anunci.  
  
Jarafuel, 12 de novembre de 2020.- L'alcalde: Fernando Jorge García Martínez.